Authors at Astrodienst - Astrodienst Guest user u1361297272
25-Jun-2017, 23:44 UT/GMT EFF-LP’s se gedrag onvanpas | Netwerk24
EFF-LP’s se gedrag onvanpas
Deur Wh, Pretoria 14 Julie 2019 19:26
Die EFF wys al hoe meer sy ware kleure.
Daar is in die laaste paar weke deur middel van krappery in hul morsige verblyfvullis in die paar dae rondom die staatsrede duidelik getoon hoe EFF-lede nie net die beste en duurste drank verbruik nie, maar ook liederlik gefuif het.
Donderdag het hulle ook in die parlement opgespring om minister Pravin Gordhan fisiek aan te val om hom te verhinder om sy begrotingsrede te lewer.
Dít is nou die mense wat ons in die parlement verteenwoordig. Dít is nou die vertoonvenster van ons nuwe demokrasie: ’n gefuif en ’n klomp skurke wat hul teenstanders fisiek wil aanrand.
Een van hul eie groot ondersteuners het met verbasing gereageer toe ek met hom gesels oor die eskapades van die hogere EFF-lede ten tyde van hul verblyf in Kampsbaai.
Sy wyse woorde was: “Is dít waarvoor hulle parlement toe gaan?”
Ironies genoeg was die ANC die eerste party wat verontwaardig gereageer het oor die gebeure ten tyde van Gordhan se toespraak. Die EFF is uit die ANC gebore – hulle was vroeër die ANC se jeugliga!
Die EFF se gedrag is ’n duidelike bewys van hoe die ANC sy suigelinge opvoed.
Meer oor: Pravin Gordhan | Eff | Mystem | Lesersbrief | Politiek